**บทที่ 5**

**การนิเทศ ติดตาม ตรวจสอบและประเมินผล**

 การดำเนินการติดตาม ตรวจสอบและประเมินผล เป็นการดำเนินการเพื่อปรับปรุงและพัฒนาคุณภาพการจัดการศึกษาของสถานศึกษาให้เป็นไปในทิศทางที่กำหนดไว้ นอกจากนี้เพื่อให้การบริหารและการจัดการศึกษาของสถานศึกษาได้มาตรฐานและมีคุณภาพสอดคล้องกับระบบประกันคุณภาพการศึกษาและการประเมินคุณภาพภายในเพื่อพัฒนาตนเองและการประเมินจากหน่วยงานภายนอก โดยประเมินผลการดำเนินงานแบบสมดุล (Balance Scorecard : BSC) ซึ่งพิจารณาใน 4 มิติ คือ

1. **มิติด้านความพึงพอใจของผู้รับบริการ**

โดยพิจารณาความต้องการของผู้เรียน ผลสัมฤทธิ์ทางการเรียน คุณลักษณะของผู้เรียนที่คาดหวัง

และความพึงพอใจของผู้ปกครอง และชุมชนในการจัดการศึกษาของสถานศึกษา

1. **มิติด้านการเรียนรู้และพัฒนา**

โดยพิจารณาปัจจัยที่ขับเคลื่อนให้ผู้เรียนได้รับการพัฒนาคุณภาพตามที่คาดหวัง ได้แก่ การสร้าง

ความเข้มแข็งให้สถานศึกษาเป็นองค์กรแห่งการเรียนรู้ การพัฒนาศักยภาพครูและบุคลากรของสถานศึกษา การเพิ่มสมรรถนะของสถานศึกษาในการใช้นวัตกรรม เทคโนโลยีสารสนเทศและการสื่อสารเพื่อการพัฒนา

1. **มิติด้านการเงินและงบประมาณ**

โดยพิจารณาปัจจัยส่งเสริมให้การดำเนินงานบรรลุภาพความสำเร็จในด้านงบประมาณและ

ทรัพยากรโดยคำนึงถึงแหล่งสนับสนุน อัตรากำลัง ค่าใช้จ่าย ประสิทธิภาพในการใช้ทรัพยากรและงบประมาณ (ประหยัดและคุ้มค่า)

1. **มิติด้านกระบวนการจัดการศึกษาภายในและการบริหารจัดการ**

โดยพิจารณาผลสำเร็จและแนวทางในการพัฒนาประสิทธิภาพและคุณภาพของกระบวนการ

บริหารจัดการและการจัดหลักสูตรกระบวนการเรียนการสอนตามมาตรฐานการศึกษาขั้นพื้นฐาน

 จัดให้มีระบบประกันคุณภาพภายในสถานศึกษา โดยกําหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและ ประเภทการศึกษาที่รัฐมนตรีว่าการกระทรวงศึกษาธิการประกาศกําหนด พร้อมทั้งจัดทําแผนพัฒนา การจัดการศึกษาของสถานศึกษาที่มุ่งคุณภาพตามมาตรฐานการศึกษาและดําเนินการตามแผนที่กําหนดไว้ จัดให้มีการประเมินผลและตรวจสอบคุณภาพการศึกษาภายในสถานศึกษา ติดตามผลการดําเนินการ เพื่อพัฒนาสถานศึกษาให้มีคุณภาพตามมาตรฐานการศึกษา และจัดส่งรายงานผลการประเมินตนเอง ให้แก่หน่วยงานต้นสังกัดหรือหน่วยงานที่กํากับดูแลสถานศึกษาเป็นประจําทุกปี